ОДГОВОРИ НА ПИТАЊА ПОНУЂАЧА У ВЕЗИ ЈАВНЕ НАБАВКЕ ДОБАРА-РАЧУНАРСКЕ ОПРЕМЕ БРОЈ 050/2014

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 1: Да ли је потребно у оквиру понуде доставити Техничку спецификацију понуђене опреме и уколико јесте да ли иста може бити достављена на енглеском језику?

Одговор 1: Да, потребно је доставити Техничку спецификацију лаптоп рачунара и она може бити састављена и на енглеском и на српском језику.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 2: На страни 6 конкурсне документације наведено је да ће се испорука вршити сукцесивно у току године. У обрасцу понуде на страни 15 предвиђено је да понуђач попуни рок испоруке у данима од дана закључења уговора, а у моделу уговора у члану 3. на страни 31 наручилац је навео да се продавац обавезује да изврши испоруку у року од 30 дана од дана закључења уговора, односно сукцесивно у току године, према потребама и наруџбеницама купца, што су два потпуно опречна услова.

Одговор 2: У складу са изменама и допунама конкурсне документације од 29.09.2014. године рок за испоруку износи 30 дана од дана закључења уговора.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 3: Да ли је предвиђена сукцесивна или једнократна испорука?

Одговор 3: У складу са изменама и допунама конкурсне документације од 29.09.2014. године предвиђена је једнократна испорука.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 4: Уколико је предвиђена сукцесивна испорука, замолили бисмо Вас да нам потврдите да се наручилац обавезује да поручи сву опрему, односно све количине захтеване конкурсном документацијом.

Одговор 4:У складу са изменама и допунама конкурсне документације од 29.09.2014. године предвиђена је једнократна испорука.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 5: Који је рок важења уговора?

Одговор 5: Уговор престаје да важи испуњењем уговорних обавеза, односно испоруком добара од стране понуђача и исплатом уговорне цене од стране наручиоца.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 6: У обрасцу 3 Спецификација лаптоп рачунара наведени су захтевани гарантни рокови који морају бити произвођачки, у распону од 12-60 месеци, зависно од ставке на коју се односе и није прецизиран захтевани гарантни рок за торбе за лаптоп. А у обрасцу понуде на страни 15 потребно је попунити гарантни рок у месецима од дана испоруке и при том је наведена напомена да гарантни рок не може бити краћи од 24 месеца, односно не сме бити краћи од гаранције коју даје произвођач лаптоп рачунара, иако је у питању набавка још неке опреме, осим лаптопа.

Одговор 6: У складу са изменама и допунама конкурсне документације од 29.09.2014. године гаранција за торбе за лаптоп рачунаре износи 24 месеца, а у обрасцу понуде на страни 15 потребно је попунити гарантни рок за сваку ставку понаособ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 7: Замолили бисмо да нам појасните да ли је у обрасцу понуде на страни 14 конкурсне документације, у колонама цена без ПДВ-а и цена са ПДВ-ом, потребно попунити јединичне или укупне цене за сваку ставку појединачно?

Одговор 7: Потребно је унети укупну цену за сваку ставку, односно на крају табеле збирну цену за све ставке из понуде.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Питање 8: На страни 31 конкурсне документације је наведено да се продавац обавезује да ће испоруку рачунарске опреме извршити у свему према ценама, врсти и квалитету датих у прихваћеној понуди, у року од 30 дана од дана закључивања овог уговора, односно сукцесивно, у току године, према потребама и наруџбеницама купца. Да ли је рок испоруке добара тражених у јавној набавци 30 дана од дана закључивања уговора или је рок испоруке сукцесиван у току трајања уговора?

Одговор 8: У складу са изменама и допунама конкурсне документације од 29.09.2014. године рок испоруке је 30 дана од дана закључења уговора.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Доставити:

* Понуђачима
* Порталу јавних набавки (www.ujn.gov.rs)
* Интернет страници Републичког завода за статистику ([www.stat.gov.rs](http://www.stat.gov.rs))
* Архиви